Qriqori Qolitsın
Qriqori Sergeyeviç Qolitsın (20 dekabr 1838 (1 yanvar 1839) – 28 mart (10 aprel) 1907, Sankt-Peterburq) — Rusiya imperiyası hərbçisi və dövlət xadimi, general (14.05.1896), Qafqaz müharibəsiinin iştirakçısı, Qafqaz canişini və Qafqaz Hərbi Dairəsinin komandanı. Qolitsın 1903-cü il iyunun 12-də Erməni Həvari kilsəsinin əmlakının müsadirə edilməsi və erməni məktəblərinin bağlanması haqqında qanunun qəbul edilməsinin təşəbbüskarlarından biri olub. Qanuna əsasən, erməni kilsəsinə məxsus bütün daşınmaz əmlak (o cümlədən Eçmiədzin monastırının ərazisi) və kapitalı dövlətin mənafeyi naminə müsadirə edilmişdir. 1903-cü ilin sentyabrında Tiflis yaxınlığında sui-qəsdə məruz qalaraq, yaralanmışdır.